Y.B. TUAN IR. IZHAM BIN HASHIM: Terima kasih Yang Berhormat, itu yang sebutkan tadi, bahawa rantaian nilai itu perlu dilengkapkan. Saya mula-mula masuk jadi EXCO Pertanian antara perkara pelik yang saya dapati ialah Jabatan-Jabatan ataupun
Agensi di bawah Pertanian ini dia tidak ada hubungan antara mereka. Kalau contoh seorang usahawan yang duduk di bawah Jabatan Pertanian dia tak tahu yang dekat sama seorang ini juga ada memohon bantuan di bawah Jabatan yang lain. Jadi sebab itu kita buka pangkalan data yang agro data sebut itu di bawah e-agro itu, kita telah bangunkan dan sekarang kita tahu syarikat mana, perusahaan mana menawarkan apa. Sekarang kalau kita tanya berapa tempat, berapa luas kawasan cili di Selangor, tak ada siapa boleh jawab. Sebab apa, sebab tempat yang tanam cili pergi sekarang dah tanam benda lain. Ini yang menjadi isu sebenarnya sebab kita nak match kan antara pengeluar contohnya macam kita banyak mengeluarkan kerepek sebagainya, tetapi tak tahu berapa banyak, berapa tan kita keluarkan ubi ataupun pisang. Kita nak match kan dulu. Itu yang perlukan data itu maklumat daripada yang menanam dan juga yang memproses, itu yang telah kita bangunkan di Negeri Selangor sejak saya menjadi EXCO di bawah e-agro kita telah berjaya laksanakan dan kita tahu sekarang sebab saya tahu sekarang sebenarnya ubi-ubi kita tak cukup untuk kerepek kita. Kita banyak import daripada Perak. Ini hakikat ya. Selepas kita melakukan, ini contoh ada banyak lagi kita boleh dapati daripada situ juga sebenarnya kita akan berjaya kenal pasti jenis tanaman apa yang perlu kita tanam untuk membantu dalam prosesan makanan di Negeri Selangor. Seperti saya kata, sekarang kita makan ayam kita tahu jagungnya, kita tak ada, kita import RM 3 Bilion setahun. RM 3.3 Bilion di luar negara untuk jagung ayam. Makanan ayam, ayam kita ternak banyak, di Sabak Bernam sahaja saya rasa 6 Juta ekor. Keperluan ayam meningkat sebab apa anak muda makan ayam dia tak makan daging. Jadi kita jagung kita tak tanam kita import. Setiap tahun kita hilang pertukaran duit membeli jagung ayam. RM 3.3 Bilion, jadi siapa ada tanah kita tanam jagung ayam untuk makanan ayam. Sebab harga dia bagus. Jadi ini antara contoh-contoh yang akan kita buat dan pusat pengumpulan Yang Berhormat Sijangkang saya maklumkan memang dah ada tempat pengumpulan ini yang diusahakan oleh Pertubuhan Peladang dan yang diusahakan oleh FAMA. Saya perhatikan terpisah dan perlu selaraskan balik dan di bawah PKPS nanti kita akan bantu untuk menyelaraskan dan bekerjasama dengan semua pusat pengumpulan ini supaya produk-produk ini dapat dikumpulkan dan dapat diproses dengan baik, sebab produk-produk pertanian dia perishable dia mudah rosak. Kalau kita tidak urus dengan baik akan menurunkan nilai produk-produk ini. Ini semua kita kena tengok, promosi yang kita buat. Sejak saya jadi EXCO, kalau dulu tak pernah promosi sekarang kita promosi, kita bawa ke Singapore, kita bawa ke Jepun dan Alhamdulillah mereka-mereka yang merupakan kategori tier satu yang telah ready eksport ini mereka berjaya mempromosikan produk-produk dan dengan kerjasama EXCO Usahawan kita akan perkembangkan lagi tetapi tahun ini sebab PKP kita tak ada promosilah tahun ini, melalui Internet sahajalah yang kita berjaya buat tahun ini ya. Jadi itu sedikit sebanyak ulasan saya berhubung dengan usul yang berkaitan. Ada lagi.